Nalika para sarjana bôngsa Eropa amiwiti ngudi basa tuwin kasusastran Jawi, punika kenging kabasakakên babar pisan botên mawi ular-ular ingkang kenging kangge têturutan utawi wêwaton ing pamarsudinipun: beda sangêt kalihan nalika para sarjana bôngsa Eropa amiwiti ngudi basa Sansêkrit utawi basa Arab, amargi sadaya bôngsa ingkang anggadhahi basa kêkalih wau: kados ta: bôngsa Indhu, bôngsa Arab tuwin bôngsa sanèsipun, ingkang sampun kêmpal kalihan bôngsa Indhu utawi Arab, sampun sami amarsudi piyambak dhatêng basanipun, sarta sampun sami gadhah sêrat Bausastra (Woordenboek) utawi [u...]